----

----

I Informácie

Komisia

----

Výmenný kurz eura (1)

19. decembra 2005

(2005/C 323/01)

1 euro= 

----

(1)

Zdroj: referenčný výmenný kurz publikovaný ECB.

----

----

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2005/C 323/02)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

SÚHRNNÁ SPRÁVA

NARIADENIE RADY (EHS) č. 2081/92

„CHOURIÇA DE CARNE DE BARROSO – MONTALEGRE“

ES Č.: PT/00239/16.05.2002

CHOP ( ) CHZO ( X )

Táto správa je informatívnym zhrnutím. Úplné informácie môžu záujemcovia a najmä výrobcovia produktov chránených značkami CHOP alebo CHZO získať prostredníctvom konzultácie úplnej verzie špecifikácie produktu buď na národnej úrovni alebo na útvaroch Európskej komisie (1).

1.   Príslušný orgán členského štátu:

2.   Žiadateľ:

2.1.   Názov: Cooperativa Agrícola dos Produtores de Batata para Semente de Montalegre, CRL

2.2.   Adresa: 

2.3.   Členstvo: producenti/spracovatelia (X) iní ( )

3.   Druh výrobku:

Trieda 1.2 – Mäsové výrobky

4.   Opis špecifikácie:

(zhrnutie podmienok uvedených v článku 4 ods. 2)

----

(1)  Európska komisia – Generálne riaditeľstvo pre poľnohospodárstvo – Politika kvality poľnohospodárskych výrobkov – B-1049 Brusel.

----

----

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 68/2001 z 12. januára 2001o uplatňovaní článkov 87 a 88 Zmluvy o ES na pomoc vzdelávaniu, zmeneným a doplneným nariadením Komisie (ES) č. 363/2004 z 25. februára 2004

(2005/C 323/03)

(Text s významom pre EHP)

----

----

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 70/2001 z 12. januára 2001o uplatňovaní článkov 87 a 88 Zmluvy o ES na pomoc malým a stredným podnikom, zmeneným a doplneným nariadením Komisie (ES) č. 364/2004 z 25. februára 2004

(2005/C 323/04)

(Text s významom pre EHP)

----

----

Povolenie štátnej pomoci v rámci ustanovení článkov 87 a 88 Zmluvy o ES

Prípady, ku ktorým nemá Komisia námietky

(2005/C 323/05)

(Text s významom pre EHP)

Dátum prijatia: 

Členský štát: Taliansko

Číslo pomoci: N 125/2004

Názov: Podpora na prechod z pracovných zmlúv uzatvorených na dobu určitú na pracovné zmluvy uzatvorené na dobu neurčitú

Účel: Podnietenie vytvárania pracovných miest a dlhodobého zamestnania pre znevýhodnených pracovníkov a osoby so zníženou pracovnou schopnosťou pomocou podpôr podmienených zmenou doby, na ktorú sa pracovná zmluva uzatvára, t. j. z doby určitej na dobu neurčitú

Právny základ: Deliberazione della Giunta regionale n. 92/10150 del 28.7.2003

Rozpočet: 1 685 600,00 EUR

Intenzita alebo výška pomoci: 

Trvanie: 

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Taliansko — región Piemonte

Číslo pomoci: N 184/A/04 & N 184/B/04

Názov: Program na výskum vodíka: projekty „Micro CHP“ a „CELCO“

Účel: program je určený na financovanie dvoch výskumných projektov v oblasti vodíkových a palivových článkov

Právny základ: Decisioni 8-11047 e 9-11048, del 24 novembre 2003, adottate dalla Giunta regionale del Piemonte

Rozpočet: na uvedené dva projekty 1 438 875,00 EUR a 1 561 125,00 EUR

Intenzita: 50 % v hrubom vyjadrení pokiaľ ide o priemyselný výskum, nepredpokladá sa žiadne zvýšenie intenzity pomoci

Trvanie: štyri roky

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Grécko

Číslo pomoci: N 236/2005

Názov: Zmena a doplnenie gréckej mapy regionálnej pomoci

Účel (-y): Regionálna pomoc

Poznámky: Úprava gréckej mapy regionálnej pomoci – Drama a Kavala

Trvanie: Do 31. 12. 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Poľsko (Kujawsko-Pomorskie)

Číslo pomoci: N 244/2005

Názov: Regionálna schéma pomoci na podporu nových investícií v obci Pakosc

Účel(-y): Regionálna pomoc

Poznámky: Podpora počiatočných investícií v podporovanej oblasti

Rozpočet: 700 000 PLN/167 000 EUR

Intenzita alebo výška pomoci: 50 % (plus 15 percentuálnych bodov brutto bonus pre MSP)

Trvanie: od 2005 do 31. 12. 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Taliansko – Autonómna provincia Trento

Číslo pomoci: N 250/2004

Názov: „Reštrukturalizácia a diverzifikácia fondov pre firmy v ťažkostiach“

Účel: Schéma má za cieľ poskytnúť MSP záchrannú a reštrukturalizačnú pomoc vo forme krátkodobých pôžičiek a záruk na pôžičky

Právny základ: Articolo 16 della Legge provinciale n. 4/2004 e progetto di modalità di applicazione, in conformità dell'articolo 16, paragrafo 2, della legge stessa

Rozpočet: 6 miliónov EUR pre celý program počas 3-ročného obdobia

Trvanie: 2004 – 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Spojené kráľovstvo

Číslo pomoci: N 267/2005

Názov: Projekt širokopásmového prístupu na vidieku

Účel: Podporiť poskytovanie širokopásmových služieb na veľkoobchodnej úrovni za podmienok podobných v mestských oblastiach v niektorých oblastiach West Midlands, East Midlands a South West England, ktorým sa v súčasnosti tieto služby neposkytujú a v prípade ktorých sa v blízkej budúcnosti neplánuje pokrytie

Právny základ: The measure is based on UK Government Policy implemented under the Regional Development Act 1998, Section 5 (1)

Celkový rozpočet: Maximálna suma finančných prostriedkov, ktorá je k dispozícii pre regionálne poštové smerové čísla regionálnej rozvojovej agentúry Advantage West Midlands („AWM“), je [...] (1) libier a ďalších [...] libier na poštové smerové čísla v iných regiónoch RRA (najmä South West England Development Agency)

Intenzita pomoci: bude známa až po podpísaní zmluvy o obstarávaní

Trvanie projektu: 3 roky s možnosťou predĺženia o ďalšie 2 roky

Ďalšie informácie: Vybranému (-ým) poskytovateľovi (-om) bude udelený mandát na poskytnutie nediskriminačného prístupu na veľkoobchodnej úrovni pre prevádzkovateľov tretích strán.

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Rakúsko (Vorarlberg)

Číslo pomoci: N 319/2004

Názov: Granty pre biomasu

Účel: Podpora výroby energie z biomasy v spolkovej krajine Vorarlberg

Právny základ: Richtlinien der Vorarlberger Landesregierung für die Gewährung von Zuschüssen zu Maßnahmen im Zusammenhang mit der verstärkten Nutzung von Biomasse zu energetischen Zwecken durch Biomasse-Nahwärmeprojekte

Rozpočet: priemerne 1,2 milióna EUR ročne

Intenzita alebo výška: do 100 % oprávnených nákladov

Trvanie: do 30. júna 2010

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Taliansko (Campania)

Číslo pomoci: N 506/2004

Názov: Pomoc veľkým podnikom v oblasti výskumu a vývoja

Účel: Cieľom schémy štátnej pomoci je stimulovať veľké podniky, aby vyvíjali projekty v oblasti výskumu a predkonkurenčných aktivít

Právny základ: Disciplinare regionale per il sostegno ai progetti di RSTI promossi dalle grandi imprese dei distretti tecnologici della Regione Campania

Rozpočet: 40 miliónov EUR

Intenzita alebo výška pomoci: Do 45 % na predkonkurenčný vývoj a do 70 % na priemyselný výskum

Trvanie: Od rozhodnutia Komisie do 31. 12. 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Švédsko

Číslo pomoci: N 596/2004

Názov: Zmena programov N 646/1999 a N 201/2003 – Grant na regionálny rozvoj

Účel: Podpora regionálneho rozvoja

Právny základ: Förordning (2000:279) om regionalt utvecklingsbidrag

Rozpočet: 38 miliónov EUR ročne

Výška alebo intenzita pomoci: Regionálny strop intenzity pomoci pre investície uskutočnené v regiónoch oprávnených na vnútroštátnu regionálnu pomoc, 15 % na investície od malých spoločností mimo oblastí oprávnených na vnútroštátnu regionálnu pomoc

Trvanie: do 31. 12. 2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

----

(1)  Dôverné informácie

----

----

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2005/C 323/06)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

SÚHRNNÁ SPRÁVA

NARIADENIE RADY (EHS) č. 2081/92

„AGNEAU DE SISTERON“

ES č.: FR/00316/15.10.2003

CHOP ( ) CHZO ( X )

Táto správa je informatívnym zhrnutím. Úplné informácie môžu záujemcovia a najmä výrobcovia produktov chránených CHOP alebo CHZO získať prostredníctvom konzultácie úplnej verzie špecifikácie produktu na vnútroštátnej úrovni, alebo na útvaroch Európskej komisie (1).

1.   Príslušný orgán členského štátu:

2.   Združenie:

2.1.   Názov: Združenie CESAR (Cabinet d'Etudes pour les Structures Agroalimentaires Régionales – Agentúra pre štúdium regionálnych potravinárskych štruktúr)

2.2.   Adresa: 

2.3.   Zloženie: výrobcovia/spracovatelia ( X) iné ( )

3.   Druh výrobku:

Trieda 1.1: Čerstvé mäso (a vnútornosti)

4.   Opis špecifikácie výrobku:

(zhrnutie podmienok článku 4 ods. 2)

4.1.   Názov: „Agneau de Sisteron“

4.2.   Opis: Jahňa sisteronského plemena je mladé (od 70 do 150 dní), ľahké jahňa, ktorého mäso je svetlé a vyznačuje sa jemnosťou, mäkkosťou a lahodnou chuťou.

Čerstvé mäso sa predáva vo forme celého tela, nakrájaných kusov, čerstvých polovičiek, kusov na krájanie a balení pre spotrebiteľov.

Ide o jahňa z ovčinca chované spolu s matkou minimálne 60 dní. Pokiaľ to umožňujú poveternostné podmienky, jahňatá môžu sprevádzať svoju matku pri pasení.

4.3.   Zemepisná oblasť: Jahňa sa rodí a je chované v jedinom hospodárstve, ktoré má sídlo v uznanej zóne ochrany zemepisných označení „Agneau de Sisteron“. Zabité je na bitúnku, ktorý má oprávnenie EHS a nachádza sa v tej istej zóne.

Celý departement Hautes-Alpes.

Celý departement Alpes de Haute-Provence.

Departement Alpes Maritimes okrem kantónov Antibes-Biot, Saint Laurent du Var, Villefranche sur Mer, Vallauris, Mandelieu, Le Cannet, Nice, Vence, Cagnes sur Mer, Carros, Mougins, Menton, Grasse, Antibes, Cannes.

Departement Var okrem kantónov Fréjus, Grimaud, Ollioules, Saint-Tropez, Soliès Port, La Crau, Saint Mandrier sur Mer, Saint Raphaël, Six Four les plages, La Valette du Var, La Garde, La Seyne sur Mer, Toulon.

Departement Bouches du Rhône okrem kantónov Aix en Provence nord-est, Aix en Provence sud-ouest, Aubagne, La Ciotat, Gardanne, Port Saint Louis du Rhône, Roquevaire, Saintes Maries de la Mer, Allauch, Marignane, Châteauneuf Côte Bleue, Martigues ouest, Les Pennes Mirabeau, Vitrolles, Martigues, Marseille.

Departement Vaucluse okrem kantónov Bollène, Orange ouest, Avignon nord.

Departement Drôme okrem kantónov Bourg de Péage, Chabeuil, La Chapelle en Vercors, Le Grand-Serre, Loriol sur Drôme, Montélimar, Pierrelatte, Romans sur Isère, St Donnat sur l'Herbass, St Jean en Royans, Saint Vallier, Tain l'Hermitage, Bourg les Valence, Portes les Valence, Valence.

Táto oblasť zodpovedá oblasti rozšírenia troch miestnych plemien oviec, celistvým systémom chovu, ktoré využívajú pastvinné a extenzívne plochy, pôdnej a klimatickej jednotke vyznačujúcej sa najmä Embergerovým indexom sucha IS<7 a historickej zóne zásobovania sisteronských obchodníkov s mäsom, ktorí boli pri zrode dobrého mena jahňaťa sisteronského plemena.

4.4.   Dôkaz o pôvode: Zvieratá sú identifikované za pomoci úradného označenia v súlade s platnými predpismi. Možnosť spätného sledovania od chovu až po miesto predaja sa potom dodržiava a kontroluje nezávislým orgánom.

V každej fáze produkcie umožňuje spätne identifikovať každé jahňa a hospodárstvo, kde sa narodilo.

4.5.   Metóda získavania: Reprodukčné stádo sa skladá z oviec a baranov miestnych odolných plemien: Mérinos d'Arles, Préalpes du Sud, Mourérous alebo získaných vzájomným krížením týchto plemien. Využitie baranov plemena Ile de France, Charolais, Suffolk alebo Berrichon je dovolené len na produkciu mäsa.

Spôsob vedenia reprodukčného stáda je špecifický pre región. Ide totiž o extenzívne systémy chovu so zaťažením obmedzeným na 1,4 VDJ na hektár celkovej kŕmnej plochy. Tieto systémy využívajú pastvinné plochy (pasenie v horách, trasy). Pastvinné plochy sú poloprirodzené priestranstvá využiteľné len na pasenie stád.

Minimálna plocha na prenocovanie: 1,5 m2 pre ovce ku koncu brezivosti a počas laktácie; 0,5 m2 pre jahňatá nad dva mesiace.

Dĺžka žľabu/jaslí:

v prípade oviec: 1 dĺžkový meter na 3 ovce, ak je potrava distribuovaná v ohraničených množstvách, alebo 1 dĺžkový meter na 30 oviec, ak je potrava distribuovaná voľne,

v prípade odstavčiat: 1 dĺžkový meter na 4 jahňatá, ak je potrava distribuovaná v ohraničených množstvách, alebo 1 dĺžkový meter na 12 jahniat, ak je potrava distribuovaná voľne.

Preventívne pridávanie antibiotík je zakázané.

Ovce sa živia na báze paše minimálne od jari do jesene, pričom ich potrava môže byť doplnená o krmivo a odporúčanú doplnkovú výživu.

Jahňatá sa kŕmia výlučne na základe materského mlieka minimálne počas 60 dní a dostávajú trávu a/alebo krmivo, ako aj doplnkovú výživu na báze obilnín. Po prirodzenom odstave sa kŕmia na báze krmív a/alebo pasenia s doplnením potravy o povolenú doplnkovú výživu. Počas svojho života jahňa dostáva minimálne 45 % potravy pochádzajúcej zo zóny chráneného zemepisného označenia (mlieko, 100 % trávy a krmív pochádzajú z oblasti chráneného zemepisného označenia mimo výnimočných poveternostných podmienok).

Silážované krmivo je pre jahňatá zakázané.

Po prevoze, zabití a stečení z krvi vykoná kvalifikovaný pracovník selekciu tiel.

4.6.   Súvislosti: 

4.7.   Kontrolný orgán: 

4.8.   Označovanie etiketami: Indication Géographique Protégée

Agneau de Sisteron

4.9   Vnútroštátne požiadavky: —

----

(1)  Európska komisia – Generálne riaditeľstvo pre poľnohospodárstvo – Útvar politiky kvality poľnohospodárskych výrobkov – B-1049 Brusel.

(2)  Embergerov index sucha: IS = PE/ME, kde PE je množstvo letných zrážok a ME je priemer maximálnych teplôt najteplejšieho mesiaca.

----

----

Predbežné oznámenie o koncentrácii

(Prípad č. COMP/M.4014 — GLB/Luminar/JV)

Prípad vhodný na zjednodušený postup

(2005/C 323/07)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ L 56, 5.3.2005, s. 32.

----

----

Oznámenie o začatí preskúmania uplynutia platnosti antidumpingových opatrení uplatniteľných na dovoz polyesterových strižných vlákien s pôvodom v Indii

(2005/C 323/08)

Po uverejnení oznámenia o blížiacom sa uplynutí platnosti (1) antidumpingových opatrení platných na dovoz polyesterových strižných vlákien s pôvodom v Indii (ďalej len „príslušná krajina“) bola Komisii doručená žiadosť o preskúmanie podľa článku 11 ods. 2 nariadenia Rady (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (2).

1.   Žiadosť o preskúmanie

Žiadosť podal 26. septembra 2005 výbor Comité International de la Rayonne et des Fibres Synthétiques (CIRFS) (ďalej len „žiadateľ“) v mene výrobcov, ktorí predstavujú podstatnú časť celkovej výroby polyesterových strižných vlákien v Spoločenstve, v tomto prípade viac ako 50 %.

2.   Výrobok

Výrobkom, ktorý je predmetom preskúmania, sú syntetické strižné vlákna z polyesteru, nemykané, nečesané ani inak nespracované na spriadanie s pôvodom v Indii (ďalej len „príslušný výrobok“), v súčasnosti zaradené pod kód KN 5503 20 00. Tento kód KN sa udáva iba na informačné účely.

3.   Existujúce opatrenia

V súčasnosti je platným opatrením konečné antidumpingové clo uložené nariadením Rady (ES) č. 2852/2000 (3) a záväzok prijatý rozhodnutím Komisie 2000/818/ES (4).

4.   Dôvody preskúmania

Žiadosť sa odôvodňuje tým, že uplynutie platnosti opatrení by pravdepodobne viedlo k opakovanému výskytu dumpingu a ujmy spôsobenej výrobnému odvetviu Spoločenstva.

Žiadateľ tvrdí, že indický vývoz do ostatných tretích krajín, t. j. Čínskej ľudovej republiky, Egypta, Indonézie, USA, Spojených arabských emirátov, Sýrie a Filipín sa uskutočňuje za dumpingové ceny. Tvrdí sa, že za takýchto okolností je opakovaný výskyt dumpingu z Indie do EÚ veľmi pravdepodobný.

Žiadateľ ďalej tvrdí, že ďalší poškodzujúci dumping je pravdepodobný. Žiadateľ v tejto súvislosti predkladá dôkaz, že ak by sa umožnil zánik opatrení, súčasná úroveň dovozu príslušného výrobku by sa pravdepodobne zvýšila vzhľadom na existenciu nevyužitých kapacít v príslušnej krajine.

Ďalej sa tvrdí, že z dôvodu platných opatrení týkajúcich sa dovozu rovnakých výrobkov s pôvodom v Indii pravdepodobne vzrastie príliv dovozu príslušného výrobku na tradičné trhy iné, ako sú trhy Európskej únie (t. j. Turecko). To všetko môže viesť k presmerovaniu vývozu príslušného výrobku z ostatných tretích krajín do Spoločenstva.

Žiadateľ okrem toho tvrdí, že situácia vo výrobnom odvetví Spoločenstva je naďalej neistá a že ak by sa skončila platnosť opatrení, akýkoľvek opakovaný značný výskyt dovozu za dumpingové ceny z príslušnej krajiny by pravdepodobne viedol k opakovanej ďalšej ujme výrobnému odvetviu Spoločenstva.

5.   Postup

Keďže Komisia po porade s poradným výborom stanovila, že existujú dostatočné dôkazy na začatie preskúmania uplynutia platnosti, začína týmto preskúmanie v súlade s článkom 11 ods. 2 základného nariadenia.

5.1.   Postup stanovenia pravdepodobnosti dumpingu a ujmy

Na základe prešetrovania sa stanoví, či je alebo nie je pravdepodobné, že uplynutie platnosti opatrení by viedlo k pokračovaniu alebo opakovanému výskytu dumpingu a ujmy.

a)   Výber vzorky

Vzhľadom na zjavne veľký počet strán zapojených do tohto konania môže Komisia rozhodnúť o uplatnení výberu vzorky v súlade s článkom 17 základného nariadenia.

i)   Výber vzorky v prípade vývozcov/výrobcov v Indii

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, sa týmto všetci vývozcovia/výrobcovia alebo zástupcovia konajúci v ich mene vyzývajú, aby sa Komisii prihlásili a poskytli tieto informácie o svojej spoločnosti alebo spoločnostiach v lehote stanovenej v ods. 6 písm. b) bode i) a vo forme uvedenej v ods. 7:

Komisia v záujme získania informácií, ktoré považuje za nevyhnutné na výber vzorky vývozcov/výrobcov, navyše osloví orgány vyvážajúcich krajín a akékoľvek známe združenia vývozcov/výrobcov.

ii)   Výber vzorky v prípade dovozcov

V záujme toho, aby Komisia mohla rozhodnúť o potrebe výberu vzorky a v kladnom prípade k nemu pristúpiť, všetci dovozcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli tieto informácie o svojej spoločnosti alebo spoločnostiach, a to v lehote stanovenej v ods. 6 písm. b) bode i) a vo forme uvedenej v ods. 7:

Komisia v záujme získania informácií, ktoré považuje za nevyhnutné na výber vzorky dovozcov, navyše osloví všetky známe združenia dovozcov.

iii)   Výber vzorky v prípade výrobcov Spoločenstva

Vzhľadom na zjavne veľký počet výrobcov Spoločenstva podporujúcich žiadosť má Komisia v úmysle prešetriť ujmu spôsobenú výrobnému odvetviu Spoločenstva prostredníctvom výberu vzorky.

S cieľom umožniť Komisii výber vzorky, všetci výrobcovia Spoločenstva sa týmto vyzývajú, aby poskytli tieto informácie o svojej spoločnosti alebo spoločnostiach, a to v lehote stanovenej v ods. 6 písm. b) bode i):

iv)   Konečný výber vzoriek

Všetky zainteresované strany, ktoré chcú predložiť akékoľvek relevantné informácie týkajúce sa výberu vzoriek, musia tak urobiť v lehote stanovenej v ods. 6 písm. b) bode ii).

Komisia má v úmysle urobiť konečný výber vzorky po porade s príslušnými stranami, ktoré prejavili ochotu byť zaradené do vzorky.

Spoločnosti zaradené do vzoriek musia vyplniť dotazník v lehote stanovenej v ods. 6 písm. b) bode iii) a musia spolupracovať v rámci prešetrovania.

V prípade nedostatočnej spolupráce môže Komisia v súlade s článkom 17 ods. 4 a článkom 18 základného nariadenia vychádzať pri svojich zisteniach z dostupných skutočností. Zistenie založené na dostupných skutočnostiach môže byť pre príslušnú stranu menej priaznivé, ako je to vysvetlené v ods. 8.

b)   Dotazníky

Komisia s cieľom získať informácie, ktoré považuje za potrebné na prešetrovanie, rozošle dotazníky spoločnostiam výrobného odvetvia Spoločenstva, zaradeným do vzorky, všetkým združeniam výrobcov v Spoločenstve, vývozcom/výrobcom v Indii, zaradeným do vzorky, všetkým združeniam vývozcov/výrobcov, dovozcom zaradeným do vzorky, všetkým združeniam dovozcov, ktorí sú uvedení v žiadosti alebo spolupracovali v prešetrovaní vedúcom k opatreniam, na ktoré sa vzťahuje toto preskúmanie, a orgánom vyvážajúcej príslušnej krajiny.

c)   Získavanie informácií a vypočutia

Všetky zainteresované strany sa týmto vyzývajú, aby oznámili svoje stanoviská, predložili informácie iné, ako sú vo vyplnených dotazníkoch, a poskytli podporné dôkazy. Tieto informácie a podporné dôkazy musia byť doručené Komisii v lehote stanovenej v ods. 6 písm. a) bode ii) tohto oznámenia.

Komisia môže okrem toho vypočuť zainteresované strany, pokiaľ predložia žiadosť, ktorá preukáže, že existujú konkrétne dôvody na ich vypočutie. Táto žiadosť sa musí predložiť v rámci lehoty stanovenej v ods. 6 písm. a) bode iii) tohto oznámenia.

5.2.   Postup zhodnotenia záujmu Spoločenstva

V súlade s článkom 21 základného nariadenia a v prípade, ak je pravdepodobnosť pokračovania alebo opakovaného výskytu dumpingu a ujmy potvrdená, stanoví sa, či by zachovanie alebo zrušenie antidumpingových opatrení nebolo v rozpore so záujmom Spoločenstva. Z tohto dôvodu výrobné odvetvie Spoločenstva, dovozcovia, ich zastupujúce združenia, zástupcovia používateľov a organizácie zastupujúce spotrebiteľov, ak preukážu, že medzi ich činnosťou a príslušným výrobkom existuje objektívne prepojenie, sa môžu vo všeobecných lehotách stanovených v ods. 6 písm. a) bode ii) prihlásiť a poskytnúť Komisii informácie. Strany, ktoré konali v súlade s predchádzajúcou vetou, môžu v lehote stanovenej v ods. 6 písm. a) bode iii) požiadať o vypočutie, pokiaľ uvedú konkrétne dôvody. Treba poznamenať, že akékoľvek informácie predložené v súlade s článkom 21 sa zohľadnia len v tom prípade, ak budú v čase ich predloženia podložené konkrétnymi dôkazmi.

6.   Lehoty

a)   Všeobecné lehoty

i)   Pre strany na vyžiadanie dotazníka

Všetky zainteresované strany, ktoré nespolupracovali v prešetrovaní vedúcom k opatreniam, ktoré sú predmetom súčasného preskúmania, by si mali čo najskôr vyžiadať dotazník, nie však neskôr ako 15 dní po uverejnení tohto oznámenia v Úradnom vestníku Európskej únie.

ii)   Pre strany na prihlásenie sa, na predloženie vyplneného dotazníka a akýchkoľvek iných informácií

Všetky zainteresované strany, ak majú byť ich vyjadrenia počas prešetrovania zohľadnené, sa musia prihlásiť Komisii, oznámiť svoje stanoviská a predložiť vyplnené dotazníky alebo akékoľvek iné informácie do 40 dní odo dňa uverejnenia tohto oznámenia v Úradnom vestníku Európskej únie, ak nie je uvedené inak. Je potrebné poukázať na skutočnosť, že vykonávanie väčšiny procesných práv stanovených v základnom nariadení závisí od toho, či sa príslušná strana prihlási v uvedenom období.

iii)   Vypočutia

V rámci tej istej 40-dňovej lehoty môžu všetky zainteresované strany takisto požiadať o vypočutie Komisiou.

b)   Osobitná lehota týkajúca sa výberu vzorky

7.   Písomné podania, vyplnené dotazníky a korešpondencia

Všetky podania a žiadosti predložené zainteresovanými stranami musia byť vypracované písomne (nie v elektronickej forme, ak nie je uvedené inak) a musia uvádzať názov, adresu, e-mailovú adresu, telefónne číslo a faxové číslo a/alebo telexové číslo zainteresovanej strany. Všetky písomné podania, vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytnú ako dôverné, sa označujú ako „Limited (6)“ a v súlade s článkom 19 ods. 2 základného nariadenia sa k nim pripája verzia, ktorá nemá dôverný charakter, s označením „FOR INSPECTION BY INTERESTED PARTIES“.

Adresa Komisie na účely korešpondencie:

8.   Odmietnutie spolupráce

V prípadoch, ak ktorákoľvek zo zainteresovaných strán odmietne sprístupniť informácie alebo neposkytne potrebné informácie v rámci lehôt alebo významnou mierou prekáža prešetrovaniu, v súlade s článkom 18 základného nariadenia sa môžu dočasné alebo konečné, pozitívne alebo negatívne zistenia stanoviť na základe dostupných skutočností.

Ak sa zistí, že ktorákoľvek zo zainteresovaných strán poskytla nepravdivé alebo zavádzajúce informácie, tieto informácie sa nevezmú do úvahy, a môžu sa použiť dostupné skutočnosti. Ak niektorá zo zainteresovaných strán nespolupracuje alebo spolupracuje iba čiastočne a zistenia sú preto založené na dostupných skutočnostiach podľa článku 18 základného nariadenia, výsledok môže byť pre túto stranu menej priaznivý než v prípade, keby bola spolupracovala.

9.   Harmonogram prešetrovania

Podľa článku 11 ods. 5 základného nariadenia sa prešetrovanie ukončí do 15 mesiacov odo dňa uverejnenia tohto oznámenia v Úradnom vestníku Európskej únie.

----

(1)Ú. v. EÚ C 130, 27.5.2005, s. 8.

(2)Ú. v. ES L 56, 6.3.1996, s. 1. Nariadenie naposledy zmenené a doplnené nariadením Rady (ES) č. 461/2004 (Ú. v. EÚ L 77, 13.3.2004, s. 12).

(3)Ú. v. ES L 332, 28.12.2000, s. 17.

(4)Ú. v. ES L 332, 28.12.2000, s. 116.

(5)  Poučenie týkajúce sa významu prepojených spoločností možno nájsť v článku 143 nariadenia Komisie (EHS) č. 2454/93, zavádzajúceho ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (Ú. v. ES L 253, 11.10.1993, s. 1).

(6)  Toto označuje, že dokument je určený len na interné použitie. Je chránený podľa článku 4 nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Ide o dôverný dokument podľa článku 19 nariadenia Rady (ES) č. 384/96 (Ú. v. ES L 56, 6.3.1996, s.1) a článku 6 Dohody Svetovej obchodnej organizácie (WTO) o implementácii článku VI Všeobecnej dohody o clách a obchode (GATT) 1994 (antidumpingová dohoda).

----

----

ŠTÁTNA POMOC – SLOVENSKO

Štátna pomoc č. C 42/2005 (ex NN 66/2005, ex N 195/2005)

Reštrukturalizačná pomoc v prospech spoločnosti Konas s.r.o.

Výzva na predloženie pripomienok podľa článku 88 ods. 2 Zmluvy o ES

(2005/C 323/09)

(Text s významom pre EHP)

V liste z dňa 9. novembra 2005, ktorý je uvedený v autentickom jazyku na stranách nasledujúcich po tomto zhrnutí, oznámila Komisia Slovensku svoje rozhodnutie začať konanie podľa článku 88 ods. 2 Zmluvy o ES, pokiaľ ide o uvedené opatrenie.

Zainteresované strany môžu predložiť svoje pripomienky k opatreniu, vo veci ktorého Komisia začína konanie, v lehote jedného mesiaca odo dňa uverejnenia tohto zhrnutia a nasledujúceho listu, na adresu:

Tieto pripomienky sa oznámia Slovensku. Zainteresované strany môžu písomne s uvedením dôvodov požiadať o dôverné nakladanie s informáciami o ich totožnosti.

TEXT ZHRNUTIA

Konanie

Reštrukturalizačná pomoc vo forme grantu pre spoločnosť Konas, s.r.o. bola notifikovaná Komisii listom slovenských orgánov z 11. apríla 2005. Neskôr sa objasnilo, že pomoc bola poskytnutá v rozpore s článkom 88 ods. 3 Zmluvy o ES a teda bola nezákonná.

Opis príjemcov a opatrení pomoci

Príjemcom pomoci je spoločnosť Konas, s.r.o., ktorá pôsobí v oblasti výroby strojov a zariadení (tvarovacích a lisovacích zariadení, jednoúčelových strojov a ochranných štítov). Spoločnosť spadá pod definíciu malých a stredných podnikov a nachádza sa v regióne, ktorý je oprávnený na regionálnu pomoc podľa článku 87 ods. 3 písm. a) Zmluvy o ES.

Sporným opatrením je odpísanie daňovej pohľadávky príslušným daňovým úradom v rámci takzvaného vyrovnania s veriteľmi, ktoré upravuje zákon č. 328/91 o konkurze a vyrovnaní. Toto konanie je formou konania pri kolektívnej platobnej neschopnosti pod dohľadom súdu. Pozostáva z dohody medzi zadĺženou spoločnosťou a jej veriteľmi, na základe ktorej sú veritelia dlžníkom čiastočne uspokojení a zvyšok svojich pohľadávok odpíšu. Zadĺžená spoločnosť pokračuje vo svojej činnosti bez zmeny vlastníctva.

V rámci takéhoto konania, ktoré začala spoločnosť Konas v júli 2003, súhlasil daňový úrad s odpísaním 86,7 % svojich pohľadávok. Celková suma pohľadávok daňového úradu dosahovala 11,2 mil. SKK (pribl. 0,3 mil. EUR) a odpísaná suma predstavovala 9,7 mil. SKK (pribl. 0,2 mil. EUR). Súkromní veritelia, ktorí sa vyrovnacieho konania zúčastnili, súhlasili s odpísaním pohľadávok za rovnakých podmienok, pokiaľ ide o percentuálny podiel odpísaných pohľadávok a dobu splatenia. Celková suma pohľadávok súkromných veriteľov dosahovala 0,8 mil. SKK (pribl. 0,02 mil. EUR) a odpísaná suma predstavovala 0,7 mil. SKK (pribl. 0,017 mil. EUR). Súd vykonávajúci dohľad potvrdil túto dohodu rozhodnutím dňa 25. júna 2004.

Daňový úrad mal v rámci tohto vyrovnacieho konania pozíciu oddeleného veriteľa s právom vetovať dohodu so spoločnosťou Konas. Pohľadávky daňového úradu boli zabezpečené hypotékou do výšky 10 mil. SKK (pribl. 0,25 mil. EUR).

HODNOTENIE

Štátna pomoc

Komisia najprv konštatuje, že odpísanie verejného dlhu sa týka štátnych zdrojov, že kritérium selektívnosti je splnené, opatrenie sa poskytuje v prospech jedného príjemcu a že ekonomická činnosť príjemcu spočíva v obchode medzi členskými štátmi.

Potom sa Komisia zaoberá kritériom narúšania hospodárskej súťaže. Na úvod Komisia uvádza, že daňový úrad a súkromí veritelia súhlasili s vyrovnaním so spoločnosťou Konas za rovnakých podmienok. Komisia však konštatuje, že daňový úrad mohol získať podstatnejšie uspokojenie svojich pohľadávok v konkurznom konaní, kde by mal tiež pozíciu oddeleného veriteľa. Výnosy z predaja zabezpečených aktív v konkurznom konaní by tak boli použité výhradne na uspokojenie pohľadávok daňového úradu. Vo vyrovnacom konaní, ktoré spoločnosť Konas začala, mal daňový úrad možnosť vetovať jej návrh a následne iniciovať buď daňovú exekúciu, alebo konkurzné konanie.

Komisia preto dospela k záveru, že odpísanie znamenalo pre spoločnosť Konas výhodu, ktorú by nemusela na súkromnom trhu získať, a tým spôsobilo narušenie hospodárskej súťaže.

Komisia preto uzatvára, že odpísanie predstavuje štátnu pomoc v zmysle článku 87 ods. 1 Zmluvy o ES.

Výnimka podľa článku 87 ods. 2 a 3 Zmluvy o ES

Komisia posúdila toto opatrenie ako pomoc spoločnosti v ťažkostiach pri uplatňovaní usmernení Spoločenstva o štátnej pomoci na záchranu a reštrukturalizáciu podnikov v ťažkostiach z roku 1999 (Ú. v. ES C 288, 9.10.1999, s. 2). Komisia má pochybnosti, či je predmetné opatrenie zlučiteľné ako reštrukturalizačná pomoc. Komisia má najmä pochybnosti, či bolo poskytnutie pomoci podmienené implementáciou plánu reštrukturalizácie a či by plán predložený spoločnosťou Konas súdu zabezpečujúcemu dohľad pri vyrovnacom konaní mal potenciál priviesť spoločnosť k obnoveniu dlhodobej životaschopnosti. Komisia má navyše pochybnosti, či bola pomoc obmedzená na nevyhnutné minimum.

TEXT LISTU

„Komisia oznamuje Slovensku, že po preskúmaní informácií, ktoré poskytli vaše orgány o vyššie uvedenom opatrení, sa rozhodla začať konanie stanovené v článku 88 ods. 2 Zmluvy o ES.

I.   KONANIE

II.   OPIS

1.   Príslušný podnik

2.   Uplatňované vnútroštátne právne predpisy

3.   Opis opatrenia

Tabuľka 1

Vyrovnanie dlhu spoločnosti Konas [v SKK]

4.   Reštrukturalizácia

III.   HODNOTENIE

1.   Štátna pomoc v zmysle článku 87 ods. 1 Zmluvy o ES

2.   Výnimka podľa článku 87 ods. 2 a 3 Zmluvy o ES

2.1.   Oprávnenosť podniku

2.2.   Reštrukturalizačný plán

2.3.   Pomoc obmedzená na minimum

2.4.   Záver

3.   Rozhodnutie

----

(1)  Použitý výmenný kurz je len približný (1 EUR = 40 SKK) a údaje v eurách slúžia len na informáciu.

(2)  Suma, ktorú je spoločnosť Konas povinná splatiť svojim veriteľom.

(3)  Reštrukturalizačný plán pripravený v júli 2003 uvádza mierne nižšiu sumu dlhu vo výške 9 683 198 SKK (242 079 EUR). Údaje posúdené Komisiou sú konečnými údajmi, ktoré sú uvedené súdom vykonávajúcim dohľad v rozhodnutí, ktoré potvrdzuje dohodu veriteľov (25. júna 2004, čo je rok po predložení žiadosti o vyrovnanie s veriteľmi).

(4)  Test súkromného veriteľa je potrebné odlišovať od tzv. testu súkromného investora. Pozri napríklad prípad C-342/96, Španielsko versus Komisia, § 46.

(5)  Prípad C-256/97, DM Transport.

(6)Ú. v. EÚ C 244, 1.10.2004, s. 2.

(7)Ú. v ES C 288, 9.10.1999, s. 2.

(8)  Posledný dátum, kedy možno pomoc pokladať za poskytnutú. Možné sú aj skoršie dátumy (pozri bod 13), najmä dátum, keď daňový úrad súhlasil s navrhovaným vyrovnaním (8. jún 2004), čím sa ale nemení hodnotenie.

(9)Ú. v. ES L 10, 13.1.2001, s. 33.

----

Európska centrálna banka

----

STANOVISKO EURÓPSKEJ CENTRÁLNEJ BANKY

z 9. decembra 2005

na žiadosť Rady Európskej únie k návrhu smernice Európskeho parlamentu a Rady, ktorou sa mení a dopĺňa smernica 2004/39/ES o trhoch s finančnými nástrojmi, pokiaľ ide o určité termíny

(CON/2005/53)

(2005/C 323/10)

Vo Frankfurte nad Mohanom 9. decembra 2005

Prezident ECB

Jean-Claude TRICHET

----

(1)  (KOM(2005) 253 v konečnom znení).

(2)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smerníc Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, 30.4.2004, s. 1).

----